**Rámcová kúpna zmluva č.: ............................**

uzatvorená podľa § 409 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) medzi zmluvnými stranami:

|  |  |
| --- | --- |
| **Kupujúci:** | |
| obchodné meno: | **Odvoz a likvidácia odpadu a.s. v skratke: OLO a.s.** |
| sídlo: | Ivanská cesta 22, 821 04 Bratislava, Slovenská republika |
| IČO: | 00 681 300 |
| DIČ: | 2020318256 |
| IČ DPH: | SK2020318256 |
| IBAN: | SK37 7500 000 000 2533 2773 |
| SWIFT / BIC: | **CEKOSKBX** |
| zápis: | Obchodný register Okresného súdu Bratislava I, oddiel : Sa, vložka č. 482/B |
| kontaktná osoba: | Miriam Kóšová, technológ chem. techn. časti závodu ZEVO |
| tel.: | +421/918 110 551 |
| e-mail: | [kosova@olo.sk](mailto:kosova@olo.sk) |

a

|  |  |
| --- | --- |
| **Predávajúci:** | |
| obchodné meno: |  |
| sídlo: |  |
| IČO: |  |
| DIČ: |  |
| IČ DPH: |  |
| IBAN: |  |
| SWIFT / BIC: |  |
| zápis: |  |
| kontaktná osoba: |  |
| tel.: |  |
| e-mail: |  |

(Kupujúci a predávajúci spolu ďalej len „**zmluvné strany**“ a každý z nich samostatne len „**zmluvná strana**“)

(ďalej len „**zmluva**“)

**I. Predmet zmluvy**

1. Predmetom tejto zmluvy je dodanie tovaru podľa špecifikácie:

|  |  |  |  |  |
| --- | --- | --- | --- | --- |
| **špecifikácia tovaru:** | | | | |
| Zmluvné strany sa dohodli na uzatvorení tejto zmluvy, a to v rozsahu a za podmienok ďalej uvedených. Zhotoviteľ bol vybraný ako úspešný uchádzač vo verejnom obstarávaní podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) s predmetom zákazky ***„Dodávka kyseliny soľnej technickej 30/33% a hydroxidu sodného tekutého 47,5%, kyseliny sírovej 37% AKU a kyseliny citrónovej“***. Uvedená zákazka sa skladá z štyroch (4) častí, a to (i) dodávky kyseliny soľnej technickej 30/33% (ii) hydroxidu sodného tekutého 47,5%, (iii) dodávky kyseliny sírovej 37% AKU a (iiii) dodávky kyseliny citrónovej (ďalej len „**tovar**“). Podrobný popis jednotlivých častí zákazky je uvedený v Prílohe č. 1 - Technická špecifikácia, ktorá je neoddeliteľnou časťou tejto zmluvy (ďalej len „**príloha č. 1**“). Zhotoviteľ je povinný dodať časť [●] danej zákazky, v ktorej sa stal úspešným uchádzačom. | | | | |
| **dodacia lehota:** | Podľa prílohy č. 1 | | | |
| **miesto dodania:** | Zariadenie na energetické využitie odpadu (ZEVO),  Vlčie hrdlo 72, 821 07 Bratislava | | | |
| **zmluvná cena:** | Uvedená v prílohe č.2 Cena- Návrh na plnenie kritéria |  | **cena je:** | pevná  ; maximálna podľa rozpočtu |

1. Neoddeliteľnou súčasťou tejto zmluvy sú **Všeobecné obchodné podmienky** kupujúceho (ďalej len „**VOP**“) zverejnené na webovom sídle kupujúceho https://www.olo.sk/vseobecne-obchodne-podmienky/, s ktorými sú zmluvné strany oboznámené a akceptujú ich v plnom rozsahu. Ustanovenia tejto zmluvy vrátane jej príloh majú prednosť pred VOP.

|  |  |
| --- | --- |
| **osobitné zmluvné podmienky sa:** | neuplatňujú  ; uplatňujú |
| **text osobitných zmluvných podmienok (ak sa uplatňujú):** | |
| 1. Predávajúci sa zaväzuje, že ním dodaný tovar spĺňa všetky parametre v zmysle prílohy č.1 tejto zmluvy. 2. Kupujúci je povinný pred vytvorením záväznej objednávky telefonicky informovať sa o množstve tovaru u predávajúceho. 3. Súčasťou tovaru je vždy aj príslušná dokumentácia, vrátane návodu na použitie, príslušné osvedčenia, atesty, certifikáty a protokoly o vykonaných skúškach. Dokumentáciu je predávajúci povinný predložiť v slovenskom jazyku, ak sa zmluvné strany nedohodnú inak. Príslušné certifikáty tvoria prílohu č. 3 tejto zmluvy. 4. Súčasťou dodaného tovaru je aj aktuálna karta bezpečnostných údajov (ďalej len „**KBÚ**“) vypracovaná v súlade s nariadením Komisie (EÚ) č. 453/2010 z 20. mája 2010, ktorým sa mení a dopĺňa nariadenie Európskeho parlamentu a Rady (ES) č. 1907/2006 o registrácii, hodnotení, autorizácii a obmedzovaní chemikálií (REACH) (ďalej len „**REACH**“) v slovenskom jazyku. KBÚ bude obsahovať registračné číslo, v prípade ak výrobcovi/dovozcovi chemických látok alebo chemickej zmesi vznikla z legislatívy REACH povinnosť registrácie na Európskej chemickej agentúre. 5. V prípade záväznej cenovej ponuky iného predávajúceho, ktorý ponúkne ten istý predmet plnenia za výhodnejších podmienok, bude kupujúci o tejto skutočnosti písomne informovať predávajúceho. Zároveň bude predávajúci vyzvaný na prehodnotenie podmienok vyplývajúcich z tejto zmluvy s tým, že ak v lehote jedného (1) mesiaca od výzvy nebudú predávajúcim ponúknuté podmienky, ktoré zabezpečia ekonomickú výhodnosť pre kupujúceho pri dodržaní stanovených technických požiadaviek, môže kupujúci vypovedať túto zmluvu s výpovednou lehotou jeden (1) mesiac, pričom výpovedná lehota začne plynúť prvým dňom nasledujúceho mesiaca po doručení výpovede druhej zmluvnej strane. | |

1. Táto zmluva sa považuje za odstávkovú zmluvu podľa bodu 6.7 VOP: **áno**  ; **nie**
2. Zmluvné strany sa dohodli, že táto zmluva je zmluvou rámcovou a ustanovenia tejto zmluvy nemožno vykladať ako povinnosť kupujúceho objednať si u predávajúceho tovar. Predpokladané množstvo tovaru uvedené v tejto zmluve nie je pre kupujúceho záväzné. Skutočne objednané množstvo tovaru počas trvania tejto zmluvy môže byť nižšie alebo vyššie ako predpokladané množstvo tovaru a kupujúci si vyhradzuje právo neobjednať tovar. Predmetom fakturácie bude len skutočne dodaný tovar.
3. Predávajúci podpisom tejto Zmluvy výslovne **súhlasí**  / **nesúhlasí**  s osobitnými ustanoveniami o zasielaní faktúry v elektronickej podobe v zmysle bodu 5.13 VOP.
4. Skratky a pojmy neuvedené v tejto zmluve majú význam, ako je uvedené vo VOP.

**II. Trvanie zmluvy**

1. Táto zmluva sa uzatvára na tridsaťšesť (36) mesiacov odo dňa účinnosti tejto zmluvy alebo do vyčerpania stanoveného finančného limitu v rozsahu [●] EUR (slovom: [●] eur) bez DPH podľa toho, ktorá skutočnosť nastane skôr.

**III. Záverečné ustanovenia**

* 1. Kupujúci ako prevádzkovateľ osobných údajov týmto informuje predávajúceho, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto zmluvy. Osobné údaje kupujúci spracúva na základe oprávneného záujmu podľa čl. 6 ods. 1 písm. f) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „**GDPR**“) a § 13 ods. 1 písm. f) zákona č. 18/2018 Z. z. o ochrane osobných údajov a o zmene a doplnení niektorých zákonov na riadnom a včasnom plnení tejto zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“). Získané osobné údaje nepodliehajú profilovaniu ani automatizovanému rozhodovaniu. Kupujúci nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u kupujúceho právo:
     1. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
     2. namietať spracúvanie svojich osobných údajov;
     3. na prenosnosť osobných údajov;
     4. podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovom sídle kupujúceho (ďalej len „**Informácie o ochrane osobných údajov**“).
  2. Predávajúci podpisom zmluvy potvrdzuje že:

1. správnosť a pravdivosť osobných údajov, ktoré sa ho týkajú a sú uvedené v tejto zmluve;
2. mu boli poskytnuté Informácie o ochrane osobných údajov;
3. v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol kupujúcemu v súvislosti s uzatvorením tejto zmluvy (napr. kontaktné osoby, zamestnanci, zástupcovia, subdodávatelia).
   1. Neoddeliteľnou súčasťou zmluvy sú nasledovné prílohy:

|  |  |
| --- | --- |
| **Zoznam príloh:** | |
| 1. | Technická špecifikácia |
| 2. | Cena- Návrh na plnenie kritéria |
| 3. | Certifikát kvality |
| 4. | HSE Pokyny BOZP PO |

* 1. Táto zmluva je vyhotovená v troch (3) rovnopisoch, z toho dva (2) rovnopisy pre kupujúceho a jeden (1) rovnopis pre predávajúceho.

|  |  |
| --- | --- |
| V ........................... dňa ............................ | V ........................... dňa ............................ |
| **Kupujúci:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s. v skratke OLO a.s.**  Ing. Andrej Rutkovský, člen predstavenstva | **Predávajúci:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **[obchodné meno]**  [meno, priezvisko a funkcia] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s. v skratke OLO a.s.**  Ing. Pavel Rudy, člen predstavenstva | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **[obchodné meno]**  [meno, priezvisko a funkcia] |